SELIC คว้ารางวัล PM Award 2018 Best Green Innovation
SELIC คว้ารางวัล PM Award 2018 Best Green Innovation เป็นปีที่ 2
31 ส.ค. 2561

พล.อ. ประยุทธ์ จันทร์โอชา (กลาง) นายกรัฐมนตรีให้เกียรติร่วมถ่ายภาพกับ นายณรงค์ สุวัฒนพิมพ์ (ลำดับที่ 3 จากซ้าย) รองประธานกรรมการ บริษัท ซีลิค คอร์พ จำกัด (มหาชน) หรือ SELIC ภายหลังการมอบรางวัลผู้ประกอบธุรกิจส่งออกดีเด่น ประจำปี 2561 (Prime Minister’s Export Award 2018) สาขานวัตกรรมอนุรักษ์สิ่งแวดล้อมยอดเยี่ยม (Best Green Innovation) ในประเภทอุตสาหกรรมขนาดเล็ก
ทั้งนี้ SELIC ได้รับรางวัลอันทรงคุณค่านี้ถึง 2 ปีซ้อน ชี้ให้เห็นว่าสินค้าและผลิตภัณฑ์ของบริษัทมีมาตรฐานในระดับส่งออกที่ดีเยี่ยม โดยการได้รับรางวัลในสาขา (ประเภท) นี้ เป็นการยืนยันถึงความมุ่งมั่นและทุ่มเทของทีมงาน ในการผลักดันด้านนวัตกรรม พร้อมอนุรักษ์สิ่งแวดล้อม คืนกลับแก่สังคม ซึ่งงานดังกล่าวจัดขึ้น ณ ตึกสันติไมตรี ทำเนียบรัฐบาล เมื่อเร็ว ๆ นี้